Տիտանիկ (ֆիլմ, 1953)

«Տիտանիկ» (), ռեժիսոր Ժան Նեգուլեսկոյի ամերիկյան սև ու սպիտակ գեղարվեստական ֆիլմ։ «Օսկար» մրցանակաբաշխության «Լավագույն սցենար» անվանակարգի դափնեկիր։ Ֆիլմի պրեմիերան տեղի է ունեցել 1953 թվականի ապրիլի 11-ին։

1953 թվականի կինոնկարը փաստավավերագրական չէ, բայց դետալների անճշտությունների և փաստացի սխալների  քանակով («Տիտանիկը» բախվել է սառցաբեկորին աջ կողմով, և ոչ թե ձախ, ինչպես ցույց է տրված) այն գերազանցում է «Տիտանիկի» աղետի մասին բոլոր ֆիլմերը, այդ թվում 1943 թվականի գերմանական քարոզչական ֆիլմը և 1996 թվականի կանադական հեռուստաֆիլմը։ Այնուամենայնիվ, այն համարվում է աղետային ժանրի ֆիլմ։

Սյուժե 
Կյանքից անբավարարված տիկին Ջուլիա Սթյորջեսը (Բարբարա Սթենվիկ) ամուսնուց գաղտնի որոշում է լքել Եվրոպան և մեծ մարդատար նավով` «Տիտանիկ»-ով, ուղևորվել օվկիանոս դեպի իր հայրենիք` Միչիգան։ Ընդ որում նա իր հետ տանում էր իր երեխաներին՝ 17-ամյա աղջկան` Աննեթին և 10-ամյա տղային` Նորմանին։ Նրա ամուսինը` Ռիչարդը (Կլիֆթոն Ուեբ), վերջին րոպեներին իմանալով կնոջ պլանների մասին, որոշում է բռնել նրան, սակայն նավի բոլոր տոմսերը վաղուց վաճառվել էին։ Չցանկանալով երեխաների հետ կապը խզել, նա 3-րդ կարգի տոմս է գնում բասկ էմիգրանտներից, որպեսզի ընտանիքի հետ գա Ամերիկա։

Այդ ժամանակ տեղի է ունենում XX դարի սկզբի մեծագույն ծովային աղետը։

Դերերում 
 Կլիֆթոն Ուեբ — Ռիչարդ Ուորդ Ստյորջես
 Բարբարա Սթենվիկ — Ջուլիա Ստյորջես
 Օրդի Դալթոն — Աննեթ Ստյորջես
 Հարպեր Քարթեր — Նորման Ստյորջես
 Ռոբերտ Վեգներ — Գիֆ Ռոջերս
 Ռիչարդ Բեյսհարթ — Ջորջ Ս. Խիլի
 Թելմա Ռիթեր — Մոդ Յանգ
 Էլին Ջոսլին — էրլ Միկեր
 Բրայան Ահերն — կապիտան է. Ջ. Սմիթ
 Ուիլյամ Ջոնսթոուն — Ջոն Ջեկոբ Ասթոր
 Ֆրենսիս Բերգեն — Մադլեն Ասթոր

Պարգևներ և նոմինացիաներ 
«Օսկար» մրցանակաբաշխություն (1954 թվական):
 Պարգև - լավագույն սցենար — Չարլզ Բրեկեթ, Ուոլտեր Ռաիշ, Ռիչարդ Լ. Բրին։
 Անվանակարգ - բեմադրող-նկարչի և սև ու սպիտակ նկարչի լավագույն աշխատանք — Լաիլ Ռ. Ուիլեր, Մորիս Ռենսֆորդ (բեմադրողներ), Ստյուարդ Ա. Ռեիսս (բեմանկարիչ)։
Ամերիկայի ռեժիսիորների գիլդիան (1954 թվական):
 Անվանակարգ - Outstanding Directorial Achievement in Motion Pictures — Ժան Նեգուլեսկո։

Ծանոթագրություններ 

1953 ֆիլմեր
Անգլերեն ֆիլմեր
20th Century Fox ֆիլմեր
Ամերիկյան դրամա ֆիլմեր
Ամերիկյան սև-սպիտակ ֆիլմեր
Ամերիկյան ֆիլմեր